section_heading: Srednja škola
paragraph_text: Pohađao je srednju školu South Atlanta High School te je, od samih početaka, prozvan jednim od najboljih krilnih igrača svoje generacije. U sezoni 2008./09. Favors je predvodio svoju momčad do osvajanja Georgia Class AAA državnog prvenstva te je u finalnoj utakmici natjecanja, protiv srednje škole Westover High School, postigao 38 poena i 21 skok. Krajem sezone izabran je na McDonald's All-American utakmicu te je, s 19 poena i 8 skokova, predvodio Istok do pobjede 113:110. Nakon utakmice, Favors je imenovan najkorisnijim igračem susreta. Također je i izabran za sudjelovanje na Jordan Brand Classic utakmici, održanoj u Madison Square Gardenu, te je, s 21 postignutim poenom, imenovan najkorisnijim igračem utakmice. Četvrtu, senior, godinu poahađanja, Favors je završio s prosjekom od 28,1 poena, 13,3 skokova, 2 asistencije, 5 blokada i 3 ukradene lopte po utakmici.